Etter ett års tenkepause besluttet Caprino at animasjonsstudioet hans måtte begynne å lage reklamefilmer igjen, siden den planlagte NRK-serien bortfalt. Hans sønn Remo fikk da ideen om å benytte Flåklypa-figurene som stod klare til bruk, i en spillefilm og søke spillefilmstøtte. Det eneste som trengtes var et nytt manuskript. Idéen slo an, og de bestemte seg for å gjøre et forsøk. miniatyr|Kjell Aukrust, Lillerut Bryn og Ivo Caprino på sommertur i RS 14 STAVANGER juli 1972 hvor de lagde første utkast til dreiebok for filmen Flåklypa Grand Prix. I juli 1972 ble Caprino invitert med på sommertur med sin tremenning Lillerut Bryn i hennes Colin Archer-skute, den tidligere redningsskøyta RS 14 . Caprino og Aukrust var da i gang med planlegging av som helaftens kinofilm, så Aukrust ble med på sommerturen hvor de samtidig jobbet med den første dreieboka til kinofilmen. Dagbladet omtalte turen i en reportasje i 1972:Dagbladet skrev også at de ønsket å satse internasjonalt og at det ville få føringer på handlingen i filmen.